section_heading: Aktivnosti nakon veslačke karijere
paragraph_text: Redgrave je ostao aktivan u javnom životu u svojoj domovini i šire i nakon završetka sportske karijere. Često nastupa kao pozvani govornik, gdje posebno mladima prenosi svoja životna iskustva i nazore. Autor je i nekoliko knjiga, koje dijelom govore o veslanju, ali se mogu čitati i kao inspirativno štivo o upornosti, ciljevima i životnoj borbi. Jednu knjigu je posvetio i svojoj borbi s dijabetesom.